text: Starvsfólk hjá Lufthansa í verkfall mikudagin
text: #000001
text: Talan er um 20.000 starvsfólk, sum ikki arbeiða á flogførunum hjá felagnum – Verkfallið byrjar mikumorgunin og endar hósmorgunin
text: #000002
text: Flogfar hjá Lufthansa (Mynd: EPA)
text: #000003
text: Tíðliga mikumorgunin fara uml. 20.000 starvsfólk hjá týska flogfelagnum Lufthansa í verkfall.
text: #000004
text: Verkfallið varar eftir ætlan frá klokkan 2.45 mikumorgunin til hósmorgunin klokkan fimm okkara tíð, upplýsir fakfelagið ver.di sambært Ritzau.
text: #000005
text: Talan er ikki um starvsfólk, sum starvast umborð á flogførunum hjá felagnum.
text: #000006
text: Ver.di krevur vegna starvsfólkini hjá Lufthansa eina lønarhækkan á 9,5 prosent.
text: #000007
text: Semingafólk hjá starvsfólkunum vísir á størri arbeiðsbyrðu, høga inflatión og eina lønarlækking undir koronu, og tí er ein lønarhækking á nærum tíggju prosent rímilig.
text: #000008
text: Lufthansa heldur, at verkfallið er órímiligt. Flogfelagið hevur longu avbjóðingar orsakað av m.a. avleiðingunum av koronakreppuni, høgari skuld og einari óvissari framtíð fyri altjóða búskapin.
text: #000009